Arkivsak-dok. 29 - 16

Saksbehandler: Oddgeir Tørset

Behandles av: Møtedato:

Sandnes Eiendomsselskap KF 16.03.2016

**Byggeregnskap prosjekt pnr 4570899 – Bibliotek ny inngang**

**Saksopplysninger:**

Prosjektet omfatter ny inngang i Sandnes kulturhus til Sandnes bibliotek mot Elvegt. Det er etablert rampe parallelt med teglfasaden for å oppta høydeforskjellen mellom fortauet og foajegolvet. Mot nord er det etablert trappetrinn. Fra rampen går en gjennom teglfasaden via automatiske dører og inn i vindfanget som fremstår som en glassboks inne i foajeen. Fra vindfanget går automatiske dører mot bibliotektrappen.

Prosjektet var ferdigstilt november 2014. Prosjektet var opprinnelig planlagt ferdigstilt i løpet av 2013. Grunnet kapasitetsutfordringer hos stab Eiendom i 2013 og utfordringer med selve løsningen og leveransen, ble prosjektet forsinket i forhold til opprinnelige planer. Det er benyttet ekstern prosjektledelse på prosjektet.

Det foreligger ferdigattest for prosjektet.

**Kostnadsramme, bevilgninger og avvik, i tusen kr**

|  |  |  |
| --- | --- | --- |
| **Utgifter** |  |  |
| Budsjett | 1205 |  |
| Regnskap | 1 159 |  |
| **Avvik** | 46 |  |
|  |  |  |
| **Finansiering** | |  |
| Fellesfinansiering/bruk av lån | 927 |  |
| MVA kompensasjon | 232 |  |
| **Sum** | 1 159 |  |
|  |  |  |
| Vedtak økonomi - bevilgninger | |  |
| **Vedtatt** | **Beløp** |  |
| Bsak 24/13 | 980 |  |
| 2.tert rapp. Bsak 105/15 | 225 |  |
|  | 1 205 |  |
|  |  |  |

**Vurdering:**

Regnskap viser et forbruk på kr 1 159 millioner kroner. Prosjektet er gjennomført med et mindre forbruk på kr 46 000,- kr i forhold til opprinnelig budsjett og tilleggsbevilgning 2. tertialrapport Bsak 105/15

**Forslag til vedtak:**

1. Byggeregnskap for prosjekt 4570899 – Bibliotek ny inngang på kr. 1,159 mill. godkjennes og avsluttes med at underforbruk på kr 46 000.
2. Saken oversendes rådmannen for videre oppfølging

Sandnes Eiendomsselskap KF, 09.03.2016

Torbjørn Sterri

daglig leder

**Vedlegg 1:** Revisjonsrapport fra Rogaland Revisjon IKS